Joventut obri el termini d'inscripció per al grup de participació infantil Dinakids
14 de setembre 2021

![Imagen sin texto alternativo.](/media/2peepvsv/91-c1-dinakids-inscripcion-2021.jpg)  
​

El Departament de Joventut i Infància de l'Ajuntament de Sagunt obri el termini d'inscripció per al grup de participació infantil Dinakids, una activitat en la qual els xiquets i les xiquetes del municipi aprenen, a través del joc i les dinàmiques col·lectives, a debatre, opinar, escoltar i proposar iniciatives en àrees que els afecten directament, participant de les decisions del Govern local i adquirint des de les primeres etapes un compromís ciutadà.

  

Este projecte està dirigit a xiquets i xiquetes d'entre 8 i 11 anys (any de naixement entre 2010 i 2013) i es desenvoluparà en el Casal Jove i en el Centre Cultural Mario Monreal els dissabtes de 16.00 a 18.00 hores entre el pròxim 2 d'octubre i el 28 de maig. La inscripció és gratuïta i pot formalitzar-se en línia a través de l'**[enllaç](https://aytosagunto.apuntate.online/pio/)** fins al dia 30 de setembre: **[https://aytosagunto.apuntate.online/pio/](https://aytosagunto.apuntate.online/pio/)**.

  

El regidor de Joventut i Infància, Guillermo Sampedro, ha destacat la **«fonamental tasca»** que fan els grups de Dinakids **«ja que són els propis menors els qui millor coneixen la seua situació»**. L'edil ha recordat que Sagunt ostenta el segell que atorga UNICEF com a Ciutat Amiga de la Infància per iniciatives com esta, que fomenten la participació dels menuts i les menudes, i en esta mateixa línia el Departament persisteix en la seua aposta per **«mantindre la presència dels xiquets i les xiquetes en la vida pública»**.

  

**«Des de la Regidoria de Joventut i Infància creem un espai participatiu, obert i flexible on poden opinar i tindre veu i vot sobre aquells temes municipals que afecten la infància, com l'elaboració del Pla d'Infància, el desenvolupament dels seus drets com a menors, així com altres aportacions sobre necessitats o canvis per a millorar el nostre municipi»**, ha explicat Sampedro, que ha concretat també que **«este serà un espai de sensibilització on aprendran a exercir els seus drets com a ciutadans i ciutadanes des de l'aprenentatge, la diversió i la participació»**.

  

Aquelles persones interessades a que les xiquetes o xiquets al seu càrrec participen en este projecte poden contactar, per a més informació, a través del telèfon 96 268 34 39, del correu electrònic **[joventut@aytosagunto.es](mailto: joventut@aytosagunto.es)** o de la **[pàgina web del Departament](http://www.saguntjove.es/)**, així com en els perfils de la iniciativa en Facebook (@menudacitutat) i Instagram (@dinakidsconsell).

  

![Imagen sin texto alternativo.](/media/cxphisxy/91-c2-dinakids-inscripcion-2021.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/joventut-obri-el-termini-d-inscripcio-per-al-grup-de-participacio-infantil-dinakids/ "Facebook")
*   [](http://twitter.com/share?url=https://aytosagunto.es/va/actualitat/joventut-obri-el-termini-d-inscripcio-per-al-grup-de-participacio-infantil-dinakids/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obri-el-termini-d-inscripcio-per-al-grup-de-participacio-infantil-dinakids/ "Linked In")
*   [](mailto:?body=https://aytosagunto.es/va/actualitat/joventut-obri-el-termini-d-inscripcio-per-al-grup-de-participacio-infantil-dinakids/)